Ο **Αβραάμ Παπαδόπουλος** (Θεσσαλονίκη, 3 Δεκεμβρίου 1984) είναι Έλληνας πρώην διεθνής ποδοσφαιριστής, που αγωνιζόταν ως κεντρικός αμυντικός. Το 2022 ανέλαβε γενικός αρχηγός στον Ολυμπιακό Πειραιώς.

Καριέρα σε συλλόγους
--------------------

### Άρης Θεσσαλονίκης

Ξεκίνησε την καριέρα του ως ποδοσφαιριστής στον Διγενή Λακκώματος Χαλκιδικής όπου αρχικά αγωνιζόταν ως κεντρικός επιθετικός. Όταν μεταγράφηκε στον Άρη Θεσσαλονίκης (αρχικά στην ομάδα νέων το 2001 και εν συνεχεία το 2003 προωθήθηκε στην πρώτη ομάδα) πραγματοποίησε την πρώτη του συμμετοχή ως κεντρικός αμυντικός και σύντομα καθιερώθηκε στη βασική ενδεκάδα της ομάδας.

### Ολυμπιακός Πειραιώς

Ο Αβραάμ Παπαδόπουλος το 2010
Τον Ιούλιο του 2008 αποκτήθηκε από τον Ολυμπιακό έναντι του ποσού των €2.500.000, υπογράφοντας τετραετές συμβόλαιο και την πρώτη του χρονιά στον Ολυμπιακό κατέκτησε το νταμπλ. 

Το πρώτο του τέρμα με την ομάδα του Πειραιά το πέτυχε εναντίον της Σλόβαν Μπρατισλάβας στις 29 Ιουλίου 2009, βοηθώντας την ομάδα του να επικρατήσει με 0-2 στον αγώνα αυτό για τον τρίτο προκριματικό γύρο του Champions League. 

Τη διετία 2010-2012 μαζί με τον Όλοφ Μέλμπεργκ αποτέλεσαν το βασικό κεντρικό αμυντικό δίδυμο των "ερυθρολεύκων" κατακτώντας ισάριθμες χρονιές το πρωτάθλημα Ελλάδας.

Τον Ιούνιο του 2012, λίγες ημέρες μετά τον πολύ σοβαρό τραυματισμό του στο Euro 2012 και την πρόωρη επιστροφή του στην Ελλάδα για να χειρουργηθεί, ανανέωσε τη συνεργασία του με τον Ολυμπιακό, δείγμα του πόσο εκτιμήθηκε η προσφορά του τα τέσσερα προηγούμενα χρόνια στον σύλλογο, αλλά και η έμπρακτη εμπιστοσύνη προς το πρόσωπό του για το πόσο υπολογίζεται για τη συνέχεια. 

Τον Ιανουάριο του 2013 κι έπειτα από επτάμηνη αποχή από τις αγωνιστικές υποχρεώσεις των Πειραιωτών επανήλθε στην εκτός έδρας αναμέτρηση εναντίον της Καβάλας για τον θεσμό του κυπέλλου, όταν στην ανάπαυλα του ημιχρόνου αντικατέστησε τον Κώστα Μανωλά.

### Η συνέχεια της καριέρας του

Την 1η Σεπτεμβρίου 2014 ανακοινώθηκε η απόκτησή του από την τουρκική Τραμπζονσπόρ, στην οποία υπέγραψε μονοετές συμβόλαιο συνεργασίας, όμως έξι μήνες αργότερα, τον Ιανουάριο του 2015 συμφώνησε να συνεχίσει την καριέρα του στη Σαγκάη Σενχουά, όντας ο πρώτος Έλληνας ποδοσφαιριστής που αγωνίστηκε στο κινέζικο πρωτάθλημα και έναν περίπου χρόνο αργότερα, τον Φεβρουάριο του 2016, αποδεσμεύτηκε ως ελεύθερος.

Τον Μάιο του 2016 υπέγραψε στην ιαπωνική Τζούμπιλο Ιβάτα και ο διεθνής αμυντικός έγινε ο πρώτος Έλληνας που αγωνίστηκε (μετά την Κίνα) και στη χώρα του Ανατέλλοντος Ηλίου, αποχωρώντας σχεδόν έξι μήνες αργότερα, τον Νοέμβριο του ίδιου έτους. Τον Φεβρουάριο του 2017 συμφώνησε με την αυστραλιανή Μπρισμπέιν Ρόαρ.

### Επιστροφή στον Ολυμπιακό

Στις 28 Ιανουαρίου 2019 ανακοινώθηκε από τον Ολυμπιακό αρχικά με συμβόλαιο εξάμηνης διάρκειας, όμως το καλοκαίρι του 2019 ανανέωσε για έναν ακόμη χρόνο, με σκοπό να κλείσει την καριέρα του στον Ολυμπιακό.

Διεθνής καριέρα
---------------

Υπήρξε διεθνής με την εθνική Ελπίδων, έχοντας 9 συμμετοχές, χωρίς ωστόσο να έχει σκοράρει, το διάστημα 2005-06.

Στις 5 Φεβρουαρίου 2008 πραγματοποίησε το ντεμπούτο του με την Ανδρών σε φιλικό αγώνα προετοιμασίας εναντίον της Τσεχίας (1-0) που διεξήχθη στη Λευκωσία, αντικαθιστώντας στο δεύτερο ημίχρονο τον Σωκράτη Παπασταθόπουλο, ο οποίος επίσης αγωνιζόταν για πρώτη φορά με την ανδρική ομάδα.

Στο Μουντιάλ 2010 που διεξήχθη στη Νότια Αφρική ήταν η πρώτη του εμφάνιση στα τελικά μεγάλης διοργάνωσης και αποτέλεσε βασική επιλογή για τον Ότο Ρεχάγκελ, συμμετέχοντας και στους τρεις αγώνες που έδωσε η ελληνική ομάδα.

Δύο χρόνια αργότερα επιλέχθηκε από τον τότε ομοσπονδιακό προπονητή Φερνάντο Σάντος για να συμμετάσχει στο Euro 2012, καθώς συγκαταλεγόταν ανάμεσα στους κορυφαίους Έλληνες αμυντικούς. Στον εναρκτήριο αγώνα της διοργάνωσης, που αγωνίστηκε βασικός, τραυματίστηκε σοβαρά στο γόνατο (ολική ρήξη χιαστών), που του στοίχισε επτά μήνες αγωνιστικής απραξίας.

Σκάνδαλο Κοριόπολις και ποινή φυλάκισης
---------------------------------------

Ο Αβραάμ Παπαδόπουλος βρέθηκε ανάμεσα στα ονόματα ποδοσφαιριστών, που εμπλέκονταν στο σκάνδαλο στημένων αγώνων 2011 ή αλλιώς Koriopolis. Συγκεκριμένα, η δραστηριότητα του μέχρι και το 2011 αφορούσε παράνομο στοιχηματισμό κατ’εξακολούθηση και με απόφαση του αντιεισαγγελέα εφετών, οδηγήθηκε ως κατηγορούμενος στο δικαστήριο. Ο Παπαδόπουλος βρέθηκε ένοχος για συμμετοχή. Τον Φεβρουάριο του 2018 οι τελικές ποινές των εμπλεκόμενων προσώπων ανακοινώθηκαν, με τον Παπαδόπουλο να καταδικάζεται σε ποινή φυλάκισης 30 μηνών με τριετή αναστολή. Η ποινή παραγράφηκε τον Σεπτέμβριο του ίδιου έτους λόγω παρέλευσης της 5ετίας.

Τίτλοι - Διακρίσεις
-------------------

* **8 Πρωταθλήματα Ελλάδας**: 2009, 2011, 2012, 2013, 2014, 2020, 2021, 2022
* **4 Κύπελλα Ελλάδας**: 2009, 2012, 2013, 2020

* Καλύτερος Έλληνας ποδοσφαιριστής για την περίοδο 2010-11

Παραπομπές
----------

1. ↑  Υπέγραψε ο Αβραάμ, www.sport-fm.gr
2. ↑  Επίσημα στην Τραμπζονσπόρ ο Αβραάμ!, gazzetta.gr, 01/09/2014
3. ↑  Στην Κίνα ο Αβραάμ Παπαδόπουλος, www.zougla.gr
4. ↑  Πρώτος Έλληνας στην Κίνα ο Αβραάμ, www.tanea.gr
5. ↑  Ελεύθερος ο Αβραάμ, www.gazzetta.gr
6. ↑  Στην Ιαπωνία ο Αβραάμ Παπαδόπουλος, www.sport-fm.gr.gr
7. ↑  Ελεύθερος ο Αβραάμ, www.redking.gr
8. ↑  Κάτοικος Αυστραλίας ο Αβραάμ Παπαδόπουλος, www.sport-fm.gr
9. ↑  «Σοκ με Αβραάμ Παπαδόπουλο!». Sport24.gr. 8 Ιουνίου 2012. Ανακτήθηκε στις 10 Ιουνίου 2012.
10. ↑  «Αυτοί είναι οι 93 κατηγορούμενοι για το σκάνδαλο Koriopolis». *TVXS - TV Χωρίς Σύνορα*. Ανακτήθηκε στις 24 Μαΐου 2021.
11. ↑  ««Κοριόπολις»: Ποινές έως και δέκα χρόνια για τους «στημένους» αγώνες». *Protagon.gr*. Ανακτήθηκε στις 24 Μαΐου 2021.
12. ↑  Φεβ 2018 22:23, Επιμέλεια: Sport24 gr Δημοσίευση: 28. «Οι οριστικές ποινές για το Koriopolis». *www.sport24.gr*. Ανακτήθηκε στις 24 Μαΐου 2021.
13. ↑  «Κρίθηκε ένοχος ο Αχιλλέας Μπέος». *Η Εφημερίδα των Συντακτών*. Ανακτήθηκε στις 24 Μαΐου 2021.
14. ↑  «Αθωώθηκαν Αβραάμ και Μενδρινός για το «Koriopolis»». *www.gazzetta.gr*. Ανακτήθηκε στις 24 Μαΐου 2021.
15. ↑  «*Βραβεύτηκαν οι κορυφαίοι της σεζόν 2010/11*, 16/01/2012». Ανακτήθηκε στις 15 Ιανουαρίου 2022.

Εξωτερικοί σύνδεσμοι
--------------------

* Ο Αβραάμ Παπαδόπουλος στο soccerway
* Το προφίλ του Αβραάμ Παπαδόπουλου στο transfermarkt
* Στατιστικά περιόδου 2009-10 Αρχειοθετήθηκε 2012-01-19 στο Wayback Machine.
* Στατιστικά περιόδου 2010-11 Αρχειοθετήθηκε 2012-01-29 στο Wayback Machine.
* Στατιστικά περιόδου 2011-12 Αρχειοθετήθηκε 2012-03-06 στο Wayback Machine.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Μουντιάλ 2010** |
| --- |
|  |
|  | 
**1** Χαλκιάς  · **2** Σεϊταρίδης  · **3** Πατσατζόγλου  · **4** Σπυρόπουλος  · **5** Μόρας  · **6** Τζιόλης  · **7** Σαμαράς  · **8** Παπαδόπουλος  · **9** Χαριστέας  · **10** Καραγκούνης  · **11** Βύντρα  · **12** Τζόρβας  · **13** Σηφάκης  · **14** Σαλπιγγίδης  · **15** Τοροσίδης  · **16** Κυργιάκος  · **17** Γκέκας  · **18** Νίνης  · **19** Παπασταθόπουλος  · **20** Καπετάνος  · **21** Κατσουράνης  · **22** Μαλεζάς  · **23** Πρίττας  · **C** Ρεχάγκελ |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Ευρωπαϊκό Πρωτάθλημα 2012** |
| --- |
|  |
|  | 
**1** Χαλκιάς  · **2** Μανιάτης  · **3** Τζαβέλλας  · **4** Μαλεζάς  · **5** Κ.Παπαδόπουλος  · **6** Μάκος  · **7** Σαμαράς  · **8** A.Παπαδόπουλος  · **9** Λυμπερόπουλος  · **10** Καραγκούνης αρχηγός · **11** Μήτρογλου  · **12** Τζόρβας  · **13** Σηφάκης  · **14** Σαλπιγγίδης  · **15** Τοροσίδης  · **16** Φωτάκης  · **17** Γκέκας  · **18** Νίνης  · **19** Παπασταθόπουλος  · **20** Χολέβας  · **21** Κατσουράνης  · **22** Φορτούνης  · **23** Φετφατζίδης  · **C** Σάντος |

 |

|  |  |  |  |
| --- | --- | --- | --- |
| 

| π • σ • ε
Σούπερ Λιγκ Ελλάδας – Καλύτερος Έλληνας Ποδοσφαιριστής της Χρονιάς |
| --- |
|  |
| 
* 1995: Γεωργιάδης
* 1996: Τσιάρτας
* 1997: Νικολαΐδης
* 1998: Νικολαΐδης
* 1999: Γεωργάτος
* 2000: Λυμπερόπουλος
* 2001: Αλεξανδρής
* 2002: Νικολαΐδης
* 2003: Γιαννακόπουλος
* 2004: Δ. Παπαδόπουλος
* 2005: Κατσουράνης
* 2006: Λυμπερόπουλος
* 2007: Λυμπερόπουλος
* 2008: Σαλπιγγίδης
* 2009: Σαλπιγγίδης
* 2010: Τοροσίδης
* 2011: Α. Παπαδόπουλος
* 2012: Μήτρογλου
* 2013: Δ. Παπαδόπουλος
* 2014: Δ. Παπαδόπουλος
* 2015: Καλτσάς
* 2016: Φορτούνης
* 2017: Μάνταλος
* 2018: Χριστοδουλόπουλος
* 2019: Φορτούνης
* 2020: Τσιμίκας
* 2021: Μασούρας
* 2022: Μασούρας
* 2023: Ιωαννίδης
 |

 |